
VALSTYBINIO SOCIALINIO DRAUDIMO FONDO VALDYBOS PRIE SOCIALINĖS APSAUGOS IR DARBO MINISTERIJOS 
ŽMONIŲ IR ORGANIZACINĖS KULTŪROS DEPARTAMENTO 
VIDINĖS KOMUNIKACIJOS SKYRIAUS NUOSTATAI

I SKYRIUS
BENDROSIOS NUOSTATOS

1. [bookmark: _Hlk222305926]Valstybinio socialinio draudimo fondo valdybos prie Socialinės apsaugos ir darbo ministerijos Žmonių ir organizacinės kultūros departamento Vidinės komunikacijos skyriaus nuostatai (toliau – Nuostatai) nustato Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) Žmonių ir organizacinės kultūros departamento Vidinės komunikacijos skyriaus (toliau – Skyrius) statusą, tikslą, uždavinius, funkcijas, teises ir veiklos organizavimą.
2. Skyrius yra Fondo valdybos administracijos padalinys, esantis kitame struktūriniame padalinyje – Žmonių ir organizacinės kultūros departamente ir tiesiogiai pavaldus Žmonių ir organizacinės kultūros departamento direktoriui  (toliau – Departamento direktorius).
3. Skyrius savo veikloje vadovaujasi Lietuvos Respublikos Konstitucija, Europos Sąjungos teisės aktais, Lietuvos Respublikos tarptautinėmis sutartimis, Lietuvos Respublikos įstatymais, kitais Lietuvos Respublikos Seimo priimtais teisės aktais, Lietuvos Respublikos Vyriausybės nutarimais, Lietuvos Respublikos socialinės apsaugos ir darbo ministro įsakymais, Valstybinio socialinio draudimo fondo tarybos nutarimais, Fondo valdybos ir šiais nuostatais, Fondo valdybos direktoriaus įsakymais ir kitais teisės aktais, susijusiais su nustatytų funkcijų vykdymu.
4. Skyriaus valstybės tarnautojams ir darbuotojams, dirbantiems pagal darbo sutartis (toliau kartu – darbuotojai), keliamus reikalavimus ir funkcijas nustato šie Nuostatai ir darbuotojų pareigybių aprašymai.
5. Šiuose Nuostatuose vartojamos sąvokos:
5.1. [bookmark: _Hlk220509943]Personalas – Fondo valdybos, arba,  kai tai akivaizdu iš konkretaus konteksto, – bet kurio Valstybinio socialinio draudimo fondo valdybos teritorinio skyriaus (toliau – Teritoriniai skyriai, o kartu su Fondo valdyba – Fondo administravimo įstaigos) valstybės tarnautojai ir darbuotojai, dirbantys pagal darbo sutartis.
5.2. Žmogiškieji ištekliai – personalo žinių, įgūdžių ir gebėjimų, reikalingų Fondo administravimo įstaigų veiklai užtikrinti, visuma. 

II SKYRIUS
SKYRIAUS TIKSLAS, UŽDAVINYS IR FUNKCIJOS

6. Skyriaus veiklos tikslas – koordinuoti Fondo administravimo įstaigų darbuotojų įsitraukimo ir vidinės komunikacijos procesus, analizuojant ir naudojant žmogiškųjų išteklių valdymo duomenis organizacinę kultūrą stiprinančių priemonių planavimui ir tobulinimu.
7. Skyriaus uždaviniai:
7.1. organizuoti Fondo administravimo įstaigų darbuotojų įsitraukimo ir nuomonės tyrimus, apibendrinti jų rezultatus ir teikti įžvalgas bei pasiūlymus sprendimų priėmimui;
7.2. plėtoti ir koordinuoti vidinę komunikaciją, siekiant stiprinti organizacinę kultūrą ir užtikrinti nuoseklią bei aiškią informacijos sklaidą. 
8. Įgyvendindamas uždavinius, Skyrius vykdo šias funkcijas:
8.1. [bookmark: _Hlk222313043]Fondo administravimo įstaigų darbuotojų įsitraukimo didinimo srityje:
8.1.1. organizuoja Fondo administravimo įstaigų darbuotojų nuomonės, įsitraukimo ir organizacinės kultūros tyrimus, apibendrina jų rezultatus ir rengia analitines išvadas bei pasiūlymus Departamento direktoriui;
8.1.2. renka, sistemina ir analizuoja žmogiškųjų išteklių valdymo duomenis, susijusius su darbuotojų įsitraukimu, pasitenkinimu darbu, vidinės komunikacijos kokybe ir organizacine kultūra; 
8.1.3. analizuoja vidinės komunikacijos pasiekiamumo ir kitus su darbuotojų patirtimi susijusius rodiklius, teikia įžvalgas dėl galimų organizacinių sprendimų;
8.1.4. vertina Fondo administravimo įstaigų  darbuotojų įsitraukimo didinimo priemonių ir iniciatyvų veiksmingumą, teikia siūlymus dėl jų tobulinimo;
8.1.5. bendradarbiauja pagal kompetenciją su kitais Departamento skyriais, siekiant užtikrinti, kad personalo valdymo sprendimai būtų pagrįsti duomenimis ir darbuotojų grįžtamuoju ryšiu.
8.2. Vidinės komunikacijos bei organizacinės kultūros stiprinimo srityje:
8.2.1. [bookmark: _Hlk212540658]planuoja, organizuoja ir koordinuoja vidinės komunikacijos procesus Fondo administravimo įstaigose, užtikrindamas nuoseklią, savalaikę ir aiškią informacijos sklaidą darbuotojams; 
8.2.2. rengia ir įgyvendina vidinės komunikacijos priemones, skirtas Fondo administravimo įstaigų strateginių tikslų, pokyčių, personalo politikos ir kitų aktualių sprendimų komunikavimui;
8.2.3. planuoja ir įgyvendina vertybėmis grįstas vidinės komunikacijos priemones ir iniciatyvas, prisidedančias prie organizacinės kultūros formavimo ir stiprinimo;
8.2.4. organizuoja Fondo valdybos personalo bendruomeninius ir šventinius renginius, taip pat, pagal poreikį, vadovų pasitarimus ir iniciatyvas, stiprinančias tarpusavio bendradarbiavimą;
8.2.5. teikia siūlymus dėl organizacinės kultūros, vertybių ir vidinės komunikacijos stiprinimo krypčių bei priemonių;
8.2.6. pagal kompetenciją konsultuoja Fondo administravimo įstaigų vadovus ir darbuotojus vidinės komunikacijos ir organizacinės kultūros klausimais.
8.2.7. [bookmark: _Hlk239333658][bookmark: _Hlk239762206]administruoja ir kuria Fondo valdybos intraneto svetainės, kaip vidinės komunikacijos kanalo, turinį bei užtikrina jos veikimą.

9. Skyrius pagal kompetenciją taip pat atlieka šias funkcijas:
9.1. rengia teisės aktų bei kitų dokumentų projektus; 
9.2. Departamento direktoriui pavedus, nagrinėja prašymus, paklausimus ir skundus bei rengia atsakymų į juos projektus;
9.3. dalyvauja įgyvendinant veiklos planavimo, rizikos, kokybės valdymo, korupcijos prevencijos ir Skyriaus dokumentų tvarkymo ir apskaitos procedūras;
9.4. konsultuoja Fondo valdybos darbuotojus, teikia metodinę pagalbą Teritorinių skyrių darbuotojams pagal Skyriaus kompetenciją;
9.5. rengia užsakymus Fondo valdybos informacinės sistemos keitimui ir tobulinimui, dalyvauja testuojant Fondo valdybos informacinės sistemos keitimus; 
9.6. nustato Skyriaus poreikį pirkimams ir teikia paraiškas pirkimų planui sudaryti (papildyti), rengia perkamų prekių, paslaugų ir darbų viešojo pirkimo paraiškas, dalyvauja viešojo pirkimo procedūrose;
9.7. bendradarbiauja su valstybės valdžios ir valdymo institucijomis bei įstaigomis, savivaldybių institucijomis ir įstaigomis bei kitomis įstaigomis, įmonėmis ar organizacijomis pagal Skyriaus kompetenciją;
9.8. atstovauja Fondo valdybai valstybės valdžios ir valdymo institucijose bei įstaigose, savivaldybių institucijose ir įstaigose, kitose įstaigose, įmonėse bei organizacijose pagal Skyriaus kompetenciją, Departamento direktoriui pavedus;
9.9. vykdo kitas teisės aktų nustatytas funkcijas, Departamento direktoriaus pavedimus.

III SKYRIUS
SKYRIAUS TEISĖS

10. Skyrius, įgyvendindamas jam nustatytus uždavinius ir vykdydamas funkcijas, turi teisę: 
10.1. gauti Skyriaus funkcijoms vykdyti reikalingus duomenis ir informaciją iš kitų Fondo valdybos administracijos padalinių ir Teritorinių skyrių;
10.2. [bookmark: _Hlk220525580]gauti iš kitų Fondo valdybos administracijos padalinių ir Teritorinių skyrių pasiūlymus, pastabas ar išvadas dėl Skyriaus rengiamų teisės aktų ir kitų dokumentų projektų;
10.3. [bookmark: _Hlk220525774]teikti Departamento direktoriui siūlymus dėl teisės aktų ir kitų dokumentų pakeitimų Skyriaus veiklos sričiai priskirtais klausimais, taip pat dėl Skyriaus darbo organizavimo tobulinimo;
10.4. [bookmark: _Hlk220525785]naudotis kitomis Lietuvos Respublikos įstatymų ir kitų teisės aktų nustatytomis teisėmis.

IV SKYRIUS
SKYRIAUS VEIKLOS ORGANIZAVIMAS 

11. [bookmark: _Hlk220527684]Skyriaus darbas organizuojamas vadovaujantis Fondo valdybos metiniais ir kitais veiklos planais, šiais Nuostatais, Departamento direktoriaus pavedimais.
12. Skyriui vadovauja Skyriaus vedėjas (toliau – Vedėjas), kuris yra tiesiogiai pavaldus Departamento direktoriui ir atskaitingas jam už Skyriaus veiklos rezultatus.
13. Vedėjas:
13.1. organizuoja Skyriaus veiklą ir užtikrina Skyriaus uždavinių ir funkcijų įgyvendinimą;
13.2. [bookmark: _Hlk220527308]paskirsto užduotis Skyriaus darbuotojams, stebi jų vykdymą ir teikia grįžtamąjį ryšį;
13.3. užtikrina Skyriaus veiklos koordinavimą su kitais Departamento ir Fondo valdybos administracijos padaliniais;
13.4. teikia Departamento direktoriui pasiūlymus dėl Skyriaus veiklos ir darbo organizavimo tobulinimo;
13.5. vykdo kitas savo pareigybės aprašyme ir kituose teisės aktuose nustatytas funkcijas bei Departamento direktoriaus pavedimus.
14. Nesant Vedėjo, jis pavaduojamas Fondo valdybos direktoriaus nustatyta tvarka.
15. Skyriaus darbuotojai yra tiesiogiai pavaldūs Vedėjui ir privalo tinkamai bei laiku atlikti jų pareigybės aprašymuose nustatytas funkcijas, vykdyti pavedamas užduotis, laikytis  teisės aktų, vidaus ir darbo tvarką reglamentuojančių dokumentų.
16. Skyriaus veiklą kontroliuoja Departamento direktorius teisės aktų nustatyta tvarka.

